**Ai văzut vreodată...**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai văzut vreodată vreo pasăre

s-o usture aerul pe care-l zboară?

Crezi tu, iubito, că peștele

se zgârie de apa lui sărată?

Putem noi doi să credem oare

mirosului că nu se simte bine în nări?

Poți tu, obositor să crezi că fără mine

ai naște un răsărit de stea?

Haide, ne face pe piele bășici

behăitul caprelor pe care le mulgem.

Vrei tu să rămânem flămânzi?

Spune da, și rămânem.